Ritratt: Miguela Xuereb .td_uid_2_60cc75fc7596e_rand.td-a-rec-img{text-align:left}.td_uid_2_60cc75fc7596e_rand.td-a-rec-img img{margin:0 auto 0 0} L-eks Surġent tal-Pulizija akkużat bi stupru fuq vittma ta' serqa li mar jinvestiga, kien qed jikkomunika ma' xhud mingħajr permess, wara li kien arrestat. Dan ħareġ fil-Qorti llum hekk kif kompliet il-kumpilazzjoni tal-evidenza kontra Glenn Carabott. Carabott jinsab akkużat bi stupru, atti sesswali mhux kunsenswali, li ħa filmati mhux kunsenswali, ta fastidju sesswali u li wettaq reat li huwa kien obbligat li jipprevjeni. Hu kien ħa filmat ta' 12-il sekonda tal-allegat vittma tagħmel atti sesswali, intqal fil-qorti. Jitpoġġa taħt att ta' akkuża s-surġent mixli bi stupru Illum xehdet xhud li isimha ma jistax jixxandar fuq ordni tal-Qorti, fejn qalet li hi kienet ilha taf lil Carabott għal madwar tmintax-il xahar meta ġie arrestat, hekk kif hu kien ħabib ta' binha. Hi qalet kif is-Surġent kien iċemplilha b'mod regolari u kienu jitkellmu dwar ommu, iżda qalet ukoll li ma tiftakarx jekk irċevitx telefonata mingħandu fis-sagħtejn ta' filgħodu dakinhar tal-arrest tiegħu, jew jekk ċemplitlux hi jew jekk marx għandha l-akkużat. Il-Maġistrat Gabriella Vella li ppresediet l-kumpilazzjoni tal-provi kontra l-eks surġent tal-pulizija ma kinitx konvinta mix-xhieda tal-mara, peress li dehret inkonstistenti u avżatha li l-konsegwenzi ta' xhieda falza huma serji. Illum xehed ukoll l-Ispettur Michael Vella, li qal kif is-Supretendent tiegħu kien qallu li fuq ix-xena li kien investiga Carabott waħdu nstabet ukoll id-droga. Qal ukoll kif l-allegat vittma tat t-shirt u tissue lill-Pulizija, hekk kif qalet li kienu ntużaw biex l-imputat jimsah lilu nnifsu. Dawn ingħataw lill-esperti tad-DNA, qal Vella. Fil-Qorti ħareġ ukoll li Carabott wera lill-pulizija l-filmat ta' tnax-il sekonda tal-allegat stupru, u dehru ċintorin tal-Pulizija, kif ukoll taser u pistola. Il-każ se jkompli f'Lulju. L-avukati Arthur Azzopardi u Charmaine Cherrett huma l-avukati difensuri. .td_uid_3_60cc75fc75c6f_rand.td-a-rec-img{text-align:left}.td_uid_3_60cc75fc75c6f_rand.td-a-rec-img img{margin:0 auto 0 0}